བྲམ་ཟེ་དེས་འཀཁར་བ་ལ་་སྐོམ་ཚུགས་སུ་བཅས་ཏེ།རྒྱང་ཚད་ཀྱི་བར་དུ་་བརྟགས་ནས་ཡང་འདི་སྙམ་དུ་་བསམས་སོ།དེ་སློང་གཽ་ཏ་མ་ནི་རབ་ཏུ་་བདེ་སྐྱིད་དོ།དེ་ལ་་ཆུང་མས་སྤྱོ་བ་ཡང་མེད།བུ་མོ་ངན་པ་དང༌།མག་པས་གཙེ་བ་ཡང་མེད།ཞིང་བརྔ་རན་ཏེ་གླང་བརྙ་ཡང་མི་དགོས་ཏེ་མྱ་ངན་མེད་དོ་སྙམ་བསམས་ནས་བཅོམ་ལྡན་འདས་ཀྱིས་་དེའི་་བསམ་པ་ཐུགས་ཀྱིས་་མཁྱེན་ནས།དེ་ལ་་འདི་སྐད་ཅེས་བཀའ་སྩལ་ཏོ།ཁྱོད་ཀྱི་བསམ་པ་བཞིན་ཏེ།ང་ལ་་ཡང་དག་པར་ཉེས་བའི་་སྐྱོན་གང་ཡང་མེད།ཆུང་མ་ངན་པ་ཡང་མེད་ན།གཤེ་ཞིང་སྤྱོ་བ་ལྟ་ཅི་སྨོས།བུ་མོ་བདུན་གྱི་་འཚེ་བ་ཡང་མེད།མག་པ་ཁྱིམ་དུ་་འདུ་བ་ཡང་མེད།ཞིང་བརྔ་རན་པ་དང༌།གླང་སྟོར་བ༅ཨི་མྱ་ངན་བྱེད་པ་ཡང་མེད་དོ།ཁྱོད་རབ་ཏུ་་འབྱུང་བར་དགའམ་ཞེས་བཀའ་སྩལ་པ་དང༌།བྲམ་ཟེས་བཅོམ་ལྡན་འདས་ལ་་འདི་སྐད་ཅེས་གསོལ་ཏོ།བདག་ད་སྟར་ཁྱིམ་ལ་་དུར་ཙམ་དུ་་འཛིན་ཏེ།ཆུང་མ་དང༌།བུ་མོ་ལ་་དགྲ་ཙམ་དུ་་སེམས་སོ།བཅོམ་ལྡན་འདས་ཀྱིས་་རབ་ཏུ་་འབྱུང་བར་གནང་ན་བདག་རབ་ཏུ་་འབྱུང་ངོ་ཞེས་གསོལ་པ་དང༌།བཅོམ་ལྡན་འདས་ཀྱིས་་ལེགས་པར་འོངས་སོ།ཞེས་བཀའ་སྩལ་པས།སྐྲ་དང་་ཁ་སྤུ་རང་བྱི་སྟེ་དགེ་སློང་དུ་་གྱུར་ཏོ།